./data/stoa0275/stoa014/stoa0275.stoa014.opp-lat1.xml
Tertullian
An et nobis quaedam respectu obeundae gravitatis propter metumdebitum deo detrahuntur? Siquidem et viris propter feminas,ut feminis propter viros, vitio naturae ingenita est placendi voluntas,propriasque praestigias formae et hic sexus sibi agnoscit,barbam acrius caedere, intervellere, circumradere, capillum disponere,et decolorare canitiem, primam quamque subducere totiuscorporis lanuginem, pigmento quoque muliebri distringere, ceterapulveris cuiusdam aspritudine laevigare, tum speculum omni occasioneconsulere, anxie inspicere, cum tamen cognito deo ademptaplacendi voluntate per luxuriae occasionem omnia illa utotiosa, ut hostilia pudicitiae recusantur  Nam ubi deus, ibipudicitia, ibi gravitas adiutrix et socia eius  Quo ergo pactopudicitiam sine instrumento suo, id est sine gravitate tractabimus?Quomodo autem gravitatem administrandae pudicitiae adhibebimus,nisi et in facie et in cultu et in totius hominis contemplationeseveritas circumferatur?